האם תהיו מאושרים יותר אם תזכו בלוטו?
דמיינו שמחר אתם זוכים בכמה מיליוני דולר.
אם אתם דומים לרובנו, אתם בשמיים,
ולא מאמינים למזלכם הטוב.
אבל האם האושר הזה יישמר גם לאחר כמה שנים?
אולי לא.
מחקר מפורסם על 22 זוכים בלוטו הראה שחודשים לאחר הזכייה,
רמות האושר הממוצעות שלהם, עלו לא יותר
מאלה של קבוצת ביקורת שלא זכתה בלוטו.
חלקם היו אפילו פחות מאושרים מאשר לפני הזכייה.
ומחקרים מאוחרים יותר איששו שהרווחה הנפשית שלנו,
עד כמה אנו חשים שמחה,
צער,
חרדה,
או כעס,
כנראה לא משתפרת מעבר לרמה מסויימת של עושר ומעמד.
זה קשור לתופעה הקרויה הסתגלות הדונית,
או השגרה ההדונית.
היא מתארת את הנטייה שלנו להסתגל למצבים חדשים,
על מנת לשמור על איזון רגשי.
בכל הקשור לשמחה ואושר,
לרובנו יש רמה בסיסית שנוטה להיות יחסית יציבה
במהלך קיומנו.
כמובן, חידושים כמו אוכל טוב יותר,
חופשות טובות יותר,
ובתים יפים יותר,
יכולים בהתחלה לגרום לנו להרגיש שאנחנו בשמיים,
אבל כשאנחנו מתרגלים לדברים האלה,
אנחנו חוזרים למצב הרגשי שהוא ברירת המחדל שלנו.
זה אולי נשמע קצת עגמומי,
אבל הסתגלות הדונית גורמת לנו להיות פחות רגישים
לשינויים בכל הרגשות,
כולל רגשות שליליים.
המחקר על זוכי הלוטו
בדק גם אנשים שעברו תאונה שגרמה להם לשיתוק.
כמה חודשים לאחר התאונה, כששאלו אותם עד כמה הם מאושרים,
הם סיפרו שרמות האושר שלהם התקרבו לרמות המקוריות.
אז למרות שהשגרה ההדונית יכולה להגביל את ההנאה שלנו משינויים חיוביים,
היא גם מאפשרת לנו חוסן בהתאוששות מפני צרות.
יש עוד סיבות לכך שזכייה בלוטו
לא גורמת לנו להיות מאושרים יותר, בטווח הארוך.
יכול להיות קשה לנהל סכומי כסף גדולים,
וחלק מהזוכים מבזבזים או מאבדים את כל הסכום במהירות.
זה יכול גם לבודד אתכם מבחינה חברתית.
חלק מהזוכים נשטפים במבול בלתי רצוי של בקשות לכסף,
ולכן הם בסוף מנתקים את עצמם מאחרים.
ועושר יכול גם להפוך אותנו למרושעים יותר.
במחקר אחד, המשתתפים שיחקו משחק מונופול מכור מראש
בו החוקרים גרמו לחלקם להתעשר מהר.
השחקנים העשירים התחילו להתנשא מעל לעניים,
ולהשתלט על הכיבוד, שהיה מיועד לכולם.
רק משום שזרם מזומנים עצום
לא מבטיח לכם אושר בחיים,
זה לא אומר שכסף לעולם לא יביא לנו אושר.
ממצאים מראים שאנחנו מסתגלים לחפצים ולרכוש,
כמו אוטו חדש או בית גדול יותר,
הרבה יותר מהר מאשר לחוויות חדשות,
כמו ביקור במקום חדש, או רכישת מיומנות חדשה.
לפי ההגיון הזה,
ככל שתשקיעו יותר כסף בחוויות ולא בחפצים,
כך תהיו יותר מאושרים.
ויש דרך נוספת להפוך את הכסף שלכם לאושר:
הוציאו אותו על אחרים.
במחקר אחד, משתתפים קיבלו כסף
וביקשו מחלקם להוציא אותו על עצמם ומחלקם להוציא אותו על מישהו אחר.
באותו ערב, החוקרים התקשרו למשתתפים
ושאלו אותם עד כמה הם מאושרים.
רמות האושר של אלה שהוציאו את הכסף על אחרים
היו גבוהות באופן מובהק מאשר אלה שהוציאו אותו על עצמם.
ונראה שזה נכון מסביב לעולם.
מחקר אחר בדק את הנדיבות של מעל 200,000 איש מ-136 מדינות.
במעל 90% מהמדינות,
אנשים שתרמו נטו להיות מאושרים יותר מאלה שלא.
אבל קל להגיד וקשה לבצע.
נניח שתזכו מחר במיליון דולר.
מה אתם תעשו איתם?